Հայաստանի ու սփյուռքի մեր հայրենակիցների նվիրատվություններով ընդհանուր առմամբ իրագործվել է 100-ից ավելի հիմնարար ծրագիր` ավելի քան 75 միլիոն ԱՄՆ դոլար գումարով. 210 բնակելի շենքեր ու տներ` 960 ընտանիքի համար, 36 դպրոց ու կրթական հաստատություն, 12 առողջապահական կենտրոն, 220 կիլոմետր ավտոճանապարհ, 60 կիլոմետր էլեկտրահաղորդման գծեր, 131 կիլոմետր ջրագծեր: Սա դեռ ոչ ամբողջական ցանկն է Հիմնադրամի միայն շինարարական ծրագրերի: Հաճախ արվեց այն, ինչը տվյալ ժամանակում որեւէ կազմակերպություն, նույնիսկ պետությունը ի վիճակի չէր միայնակ կատարել: Հիմնադրամը միատեղեց մեր հավաքական ներուժը` լուծելու համար կենսական խնդիրներ, եւ պատվով կատարեց իր առաքելությունը: